

VENDIM
Nr. 517, datë 25.7.2019

PËR DISA NDRYSHIME DHE SHTESA NË VENDIMIN NR. 246, DATË 24.4.2019, TË KËSHILLIT TË MINISTRAVE, “PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2019”

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:

Në vendimin nr. 246, datë 24.4.2019, të Këshillit të Ministrave, bëhen ndryshimet dhe shtesat, si më poshtë vijon: 
1. Në shkronjën “a”, të pikës 2, shifra: “... 13 ...” bëhet: “... 15 ...”.
2. Në pikën 3, fjalët: “ ... gjithsej 13, ...” zëvendësohen me: “ ... gjithsej 15, ...”.
3. Në ndarjen I, “Niveli i mesëm drejtues dhe të barasvlershëm”, të lidhjes nr.1, që përmendet në pikën 3, bëhen shtesat, me këtë përmbajtje:
“14. Drejtor i Huamarrjes, në Drejtorinë e Përgjithshme të Borxhit Publik dhe Bashkërendimit të Ndihmës së Huaj, në Ministrinë e Financave dhe Ekonomisë – kategoria II-b;
15. Drejtor i Drejtorisë së Sistemeve Informatike, në Drejtorinë e Përgjithshme të Gjendjes Civile- kategoria II-b.”.
4. Në ndarjen II, “Niveli i ulët drejtues dhe të barasvlershëm”, të lidhjes nr.1 që përmendet në pikën 3, bëhen ndryshimet dhe shtesat e mëposhtme:
Emërtesat e përmendura në pikat 27 deri në 31, zëvendësohen, si më poshtë vijon:
“27. Kryetar, Dega Doganore Kakavijë, kategoria III-a;
28. Kryetar, Dega Doganore Rinas, kategoria III-a;
29. Kryetar, Dega Doganore Shkodër, kategoria III-a;
30. Kryetar, Dega Doganore Kukës Morinë, kategoria III-a;
31. Drejtor, Drejtoria e Antikorrupsionit dhe Standardeve Profesionale, Drejtoria e Përgjithshme e Doganave”, kategoria III-a;”.
Pas pikës 35, shtohen pikat 36 dhe 37, me këtë përmbajtje:
“36. Përgjegjës i sektorit të lajmeve ekonomike dhe politike, në Drejtorinë e Lajmeve dhe Multimedias, në Agjencinë Telegrafike Shqiptare - kategoria: III-a/1;”.
“37. Drejtor i Drejtorisë Juridike dhe i Shërbimeve Mbështetëse, në Agjencinë për Zhvillimin Bujqësor dhe Rural – kategoria: III-a.”.
Ky vendim hyn në fuqi pas botimit në Fletoren Zyrtare.

